dh-unibe/image-text_koenigsfelden-charters-post-1500 huggingface dataset:
Wir, Albrecht, von gotes gnaden hˀtzog ze Oͤsterˀ und ze Styr, ✳ herre ze Krein und ze Portenowe, ✳ graf ze ✳
Habsburg und ze Kyburg, ✳ lantgraf in Elsassen ✳ und graf ze Phirt, ✳ verjehen und tuͤn kunt offenlichen
mit disem brief, daz wir ✳ durch unser ✳ ùnd durch unserr bruͦder ✳ geluͤche und selden willen ✳ und ouch unser ✳
und unserr vorderen sêle ✳ heil ✳ und ouch, ✳ daz ✳ gotes dienst ✳ da von gemeͤret wêrde, ✳ geben haben ✳ und geben
ouch mit disem brief ✳ ✳ der abtessinne ✳ und den geistlichen vrowen ✳ des klosters ✳ von Chuͤnigesveld ✳ die eigenschaft ✳ zweiger march geltes, ✳ die ✳ der erber ritter Wernhˀ von Wolon ✳ von uns ✳ und unsˀn bruͤdˀn ✳ zelehen gehabt hat ✳ in dem dorf ze Husen, ✳ die ✳ di selben geistlichen vrowen ✳ von im gekuͦffet habent ✳ mit allen nuͤtzen
und rechten, ✳ alz er es gehabt hat, ✳ an lûten ✳ und an guͦt, ✳ also, ✳ daz ✳ daz selbe kloͤster ✳ und die vrowen ✳ daz
selb guͦt und guͤlte ✳ haben suͤllen ruͤwichlichen ✳ und niessen ewichlichen ✳ an allen ierresal. und ist dise
gab ✳ beschehen ✳ mit aller ehafti und sicherheit, ✳ so dar zuͦ hoͤret. und des ze einem urchuͦnde ✳ haben wir
unser insigel gehenket an disen brief, der ist geben ze Ensichsh̄ ✳ an dem achtem tag nach des heiligē
crùces tag ze dem meigen, da man zalt von Kristes gebûrte drûtzenhundert jar, ✳ dar nach in dem siben
und zweintzichistem jar. ✳
Kgsf. 92
Königsf. 92
übergebnùsz vō hertzog Albrecht₎
umb zwo march geltz zuͦ Hùsen ✳
hat vor der rittˀ vō Wolen zuͦ lechē
hoͤren jetz den fròwn̄ zuͦ
Kùngsfeld₎ ✳
ùbˀ zwo march geltes ze Husen
Staatsarchiv
AARGAU
✳ K ✳
✳ D 51 ✳
die dess vō Wolan
fpand warend
ùbˀ zwo mark geltes ze Husē